# Cuntinuation

| ◄ Avanturiou eun den yaouanq a Vreiz-Izel | Cuntinuation | Chanson neve ► |
* Aman’ chenchàn a don d’am chanson,
* Evit disqeus ar vantr calon
* Ar glac’har, an desolation
* Am boe, pa zistrois ac’hanê,
* Dre eun accidant leun a drue,
* Me a gret e voa a beurs Doue.
* Ha pa voan gant an hent o tonet,
* Ha me n’em boa sonj en droug ebet,
* Nemet o sònjal em muia caret,
* Ha me clevet eur vouez invisibl
* Hac a grie varnòn terribl,
* Mac a grie varnòn terribl :
* Quid quietem quæris ?
* Cùm ad laborem natus sis,
* Cum ad laborem natus sis,
* Ha me hac o chom eur pennad
* Ebars em za da evessât,
* Troublet, qen a verve va goad.
* Hac én o repeti adare
* Hunc mundum miserum relinque,
* Hunc mundum miserum relinque.
* Autrou-Doue, ha possubl ve
* E ve ho mouez ve am galfe,
* Ha me leun a iniqite !
* Ma oufen ve ho mouez a ve,
* Me a heuillfe ho polonte,
* Hac a lezfe ar bed a goste ;
* Hac én o repeti adare :
* Amice sequere me,
* Et habebis lumen vitæ.
* Ia, va Doue, me ho c’heulio
* Betec an heur eus va maro,
* Hac a vir galon me ho caro.
* Mes me ya aroc da guimiada
* Digant brava plac’h zo er bed-mâ,
* Da lacat he c’halon da ranna.
* Ha va Mestrez coant a lavare
* D’he c’hamarades, pa em güele :
* Daoust petra zo a neve,
* Me a vel eru va mignon,
* Hac én glac’haret e galon :
* Daoust petra’n occasion ?
* Ar C’hloarec.
* Ah ! debonjour dêc’h, calon garet,
* Me zo deut hep dale d’ho cavet,
* Hac én va c’halon glac’haret ;
* Hac én glac’haret va c’halon.
* Certen, n’en deo qet hep rêson,
* O clêvet hor separation.
* Ar Plac’h.
* Piou a zo bet, va servicher,
* Qen insolant en ho qever
* D’annonç dêc’h’ eur c’hélou qer cruel ?
* Ar C’hloarec.
* Eleal, Salver ar bed-màn
* A lavar din heuill aneàn,
* Ha lezel ar bed maleürus-màn.
* Ar Plac’h.
* Ma ! biqen n’am bije credet
* Ho pije bet va dilezet,
* Er fêçon m’oan deut d’ho caret.
* Ar C’hloarec.
* Certen, n’ho poa netra gollet,
* Me a meus ive ho caret,
* Ha douguet dêc’h a bep respet.
* Ha n’am bije qet ho tilezet
* Evit netra demeus ar bed,
* Daoust peguer bras e vije bet ;
* Mes pa gomz an Autrou-Doue,
* E zê just heuill e volonte,
* Abalamour d’an eternite.
* Ar Plac’h.
* Mar-dê da servicha Doue ;
* Va mignon, oc’h eus bolonte,
* Bezit constant er speret-se,
* Ha me chommo ebars er bed
* Emesq an trubuillou milliguet
* Pere zo cos d’ar boan speret.
* Ar C’hloarec.
* Ia, me a voar a dra sur
* N’en dint qet cos d’ar blijadur,
* Hac an nep o c’har n’en dint qet fur.
* Fantic, pa’zê ret dispartia,
* Me a ya ractal da guimiada
* Evit ar veach diveza.
* Ar Plac’h.
* Va migon, qent an disparti,
* M’ho ped da laret eur gomz dìn,
* A ve capabl d’am instrui.
* Ar C’hloarec.
* Va c’hoar guer, me ve dêc’h avis
* Da vont alies d’an ilis,
* Ha da lezel ar yaouanqis.
* Rac qent ma vo mat ar yaouanqis,
* E ranqo distrei crenn var e c’his,
* Ha laqat vertus en plaç peb viç ;
* Hac ober, evit en em salvi,
* Evel a ra ’vit en em zaoni,
* Ha neuze e tostayo, a zònj dìn.
* Lezit ispicial an dançou,
* A zo grien an oll viçou,
* Hac alc’hoe an oll bec’hejou ;
* Choasit ar Verc’hez da Itron ;
* It dindan he frotection,
* Offrit dei oll dezir ho calon.
* Choasit ar c’hovessour güella,
* Ha sentit en peb tra ountâ,
* Hac e vevfet mad er bed-mâ ;
* Ha ma observit qementse,
* Gant ar zicour eus a Zoue,
* En ên’ devo sònj enhoc’h ive.
* Ha pa’zeot eus ar bed-màn,
* E zeot d’an ênvou davitàn ;
* A vir galon dêc’h en deziràn.
* Evit merq eus hon amitie,
* Ne c’houlàn na poq na promesse :
* Adieu eta, va c’harante.
* Ar Plac’h.
* Adieu eta, va servicher,
* Me zo evel eun durzunel,
* Pa goll he far, a renq mervel.
* Ar C’hloarec.
* Ha me zo evel eur rabajoa,
* Adversour da blijadur ar bed-mâ.
* Adieu evit ar vech diveza.
* Ha va Mestrez coant a voele,
* Ha me va-unan e renn ive.
* Gant ar glac’har d’an amitie.
* Cetu aze en bêr termen
* Plijadurez ar bed monden,
* Pini, ’vel eur sqeud a dremen,
* Ha goude ma ve tremenet,
* E rai calz a boan speret
* Da guement en deve o c’haret.
* Adieu, bed fall ha milliguet,
* Ne allàn pelloc’h da garet,
* Rac re e c’heus va glac’haret.
* Breman me a garo bepret
* An nep en deveus va c’haret,
* Hac am c’har bep heur, bep momet.
* Hac en deveus grêt em demeuranç
* Evit rêi en ên recompanç
* Da guement en deus e zoujanç.
* Ia, ennes a zo eur repos
* Pini a hanver Barados ;
* Graç demp d’er c’havet deiz ha nôz.
* Ar pez-mâ a voe composet
* En mis Mae, da Sul an Drindet ;
* D’an nep he c’hano mil yec’het,
* Hac an nep a zo o selaou,
* Mar soupçonont e zeo eur gaou,
* Consultont unan aně o daou.
* Ar c’homposer a brou dre le
* N’eus enhi nemet güirione :
* Prenit-hi, oll, en han’ Doue,
* Hac e recourfot ar c’haner,
* E tivertisfot hoc’h amzer,
* Evit profit an imprimer.